Diari Oficial de la Generalitat Valenciana


Sumari del DOGV 9475, del 22-11-2022 (2022/10847)

Extracte de la Resolució de 15 de novembre de 2022, del president de l'Institut Valencià de Competitivitat Empresarial (IVACE), per la qual es convoquen ajudes en matèria d'eficiència energètica en empreses, amb cofinançament de la Unió Europea a través del Fons Europeu de Desenvolupament Regional.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9475

Data del DOGV
:   22-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/10075


Data del document
:   15-11-2022

Organisme emissor
:   Institut Valencià de Competitivitat Empresarial

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 15 de novembre de 2022, del president de l'Institut Valencià de Competitivitat Empresarial (IVACE), per la qual es convoquen ajudes en matèria d'eficiència energètica en empreses, amb cofinançament de la Unió Europea a través del Fons Europeu de Desenvolupament Regional. [2022/10939]  
BDNS (identif.): 659575.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/659575  
i en la pàgina web de l'IVACE:  
http://www.ivace.es  
  
Primer. Entitats beneficiàries.  
Qualsevol empresa o entitat que exercisca la seua activitat dins d'un CNAE inclòs en un dels grups següents: G, H, I, J, K, L M, N, O, P, Q, R o S.  
No podran ser-ne beneficiàries les administracions públiques, excepte el sector públic institucional de qualssevol administracions públiques a què es refereix l'article 2.2 de la Llei 40/2015 d'1 d'octubre, de règim jurídic del sector públic, ni les empreses de serveis energètics, entesa com a empresa de serveis energètics (ESE), tota aquella persona jurídica que proporcione serveis energètics en les instal·lacions o locals d'un usuari i afronte cert grau de risc econòmic a fer-ho.  
  
  
Segon. Objecte  
Seran susceptibles de suport les actuacions d'estalvi i eficiència energètica en empreses i entitats, que produïsquen un estalvi d'energia i d'emissions de CO2 quantificables, i que es justifiquen documentalment. Així mateix, hauran de complir la legislació vigent que els afecte per al càlcul i desenvolupament de les mesures d'eficiència energètica. En el cas de no existir normativa o legislació aplicable s'utilitzarà la millor tecnologia disponible (MTD). La ràtio economicoenergètica mínima serà de 150 tep/M (estalvi d'energia primària anual/inversió elegible). El mesurament de l'estalvi energètic obtingut per l'aplicació d'aquesta convocatòria es calcularà seguint la metodologia de càlcul indicada en l'annex V de la Directiva 2012/27/UE, de 25 d'octubre de 2012.  
  
Tercer. Bases reguladores  
Ordre 9/2017, de 5 de maig, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes per l'Institut Valencià de Competitivitat Empresarial (IVACE) en matèria d'estalvi i eficiència energètica, publicades en el DOGV número 8035, de 9 de maig de 2017.  
  
  
Quart. Quantia  
L'import total de la convocatòria és d'1.500.000 euros i compta amb finançament del Fons Europeu de Desenvolupament Regional (FEDER), a través del Programa Operatiu FEDER de la Comunitat Valenciana 2021-2027.  
La quantia màxima de l'ajuda serà del 35 % del cost subvencionable, podent incrementar-se en 10 punts percentuals en el cas de les ajudes concedides a mitjanes empreses i 20 punts percentuals en el cas de les ajudes concedides a petites empreses o a les activitats no econòmiques que desenvolupen entitats i institucions sense ànim de lucre, amb un màxim de 300.000 € per projecte.  
  
Cinqué. Termini de presentació de les sol·licituds  
El termini de presentació de sol·licituds s'iniciarà l'endemà de la publicació del present extracte en el Diari Oficial de la Generalitat Valenciana (DOGV) i finalitzarà el 31 d'octubre de 2023, a les 23.59.59 hores, termini a partir del qual no seran admeses més sol·licituds. No obstant això, si es produeix un esgotament del pressupost disponible abans del tancament de la convocatòria, les sol·licituds que es presenten fins a la data de finalització del termini de presentació de sol·licituds podran continuar registrant-se en llista de reserva provisional, i seran ateses per rigorós ordre d'entrada en cas que es produïsquen desestimacions, desistiments, renúncies o revocacions de les ajudes prèvies que pogueren alliberar pressupost, o en el cas d'augment del crèdit disponible.  
  
Sisé. Altres dades  
1. La tramitació tant de la sol·licitud, com en general del procediment, serà electrònica i requerirà que la persona o entitat sol·licitant dispose durant totes les fases del procediment de certificat de representant d'entitat -o de persona física per als particulars i els empresaris/àries individuals- emés per l'Autoritat de Certificació de la Comunitat Valenciana, o per qualsevol entitat reconeguda en la Llista de confiança de prestadors de serveis de certificació establits a Espanya, publicada en la seu electrònica del Ministeri d'Indústria, Comerç i Turisme.  
  
2. La documentació a presentar serà la prevista en l'article 9 de la convocatòria.  
3. El projecte objecte de subvenció haurà de trobar-se dins del territori de la Comunitat Valenciana.  
4. Les sol·licituds seran ateses per rigorós ordre de presentació fins a l'esgotament dels fons.  
5. Les sol·licituds hauran de presentar-se abans de l'inici del projecte, amb el que es garanteix l'efecte incentivador de l'ajuda  
6. Forma de justificació: en els termes previstos en l'article 13 de la convocatòria.  
7. El termini màxim per a la justificació serà de 10 mesos comptats des de l'endemà de la data de notificació de la resolució de concessió de l'ajuda.  
  
València, 15 de novembre de 2022.- El president de l'IVACE: Rafael Climent González.